**P.nr.881/2017**

**NË EMËR TË POPULLIT**

**GJYKATA THEMELORE NË GJILAN-**Departamenti i Përgjithshëm, me gjyqtarin e vetëm gjykues Zyhdi Haziri, me sekretaren juridike Fikrete Destani, në çështjen penale kundër të akuzuarit M.M. nga Gjilani, për shkak të veprës penale rrezikimi i trafikut publik nga neni 378 paragrafi 8 lidhur me paragrafin 6 lidhur me paragrafin 1 të KPRK-ës, duke vepruar sipas aktakuzës së Prokurorisë Themelore në Gjilan me numër PP.II.nr. 1481/2017 të dt. 28.08.2017, pas mbajtjes së shqyrtimit fillestar me datë 26.06.2018, mori dhe shpalli publikisht këtë:

**A K T GJ Y K I M**

I pandehuri M.M. nga i ati R. dhe nëna B. e lindur B. , i lindur X me vendbanim në X rruga ..., shqiptar, shtetas i Republikës, student , i pa martuar , i gjendjes së mesme ekonomike,më parë i padënuar, kinse nuk zhvillohet procedurë tjetër penale ndaj tij.

**ËSHTË FAJTOR**

Sepse më datën 09.08. 2017, rreth orës ..., në Gjilan, në rrugën ..., i pandehuri nga pakujdesia, ka rrezikuar trafikun publik duke vënë në rrezik jetën e njezërve dhe pasurinë e tyre, ashtu që duke drejtuar automjetin e markës ‘’...‘’ me tabela ..., ka vepruar në kundërshgtim të dispozitës ligjore të nëntin 120 të Ligjit për Rregullat e Trafikut Rrugor të Republikës së Kosovës, ashtu që me të arritur afër ‘’...’’ , duke mos mbajtur disntancën e mjaftueshme të sigurie mes automjeteve – distanca e sigurisë, me pjesën e përparme të anës së djathtë e godet në pjesën e pasme të anës së majtë autljetin e markës ..., me tabela ..., të cilin e drejtonte i dëmtuari S.R., i cili ishte ndalur që t’ia jap përparësi kalimi një automjeti tjetër i cili tashmë ishte kyçur në rrugë , me ç’rast shkaktohet aksident trafiku me dëme materiale dhe lëndime trupore, ku lëndime të lehta trupore pëson i dëmtuari A.R., i cili kërkon ndihmë mjekësore në Spitalin e Përgjithshëm në Gjilan – Emergjencë.

* **Me këtë ka kryer veprën penale, rrezikimi i trafikut publik nga neni 378 paragrafi 8 lidhur me paragrafin 6 lidhur me par 1 të KPRK-ës**

Andaj, gjyqtari i vetëm gjykues në bazë të nenit 4, 41, 42, 49, 50, 51, 73 dhe 74 të KPRK-ës de neneve 248 dhe 365 të KPPRK-ës, të akuzuarit i shqipton:

**DËNIM ME KUSHT**

Ashtu që të akuzuarit M.M. i shqiptohet dënim kusht në kohëzgjatje prej 4 (katër ) muajve i cili dënim nuk do të ekzekutohet nëse i akuzuari në periudhën kohore prej 1 (një ) viti nuk kryen ndonjë vepër tjetër penale.

Pala e dëmtuar për realizimin e kërkesës pasurore juridike udhëzohet në kontest civil.

Obligohet i akuzuari M.M., që në emër të mbrojtjes së viktimave të paguaj shumën prej 50 Euro pas plotfuqishmërisë së këtij aktgjykimi.

Obligohet i akuzuari që të paguajë paguajë paushallin gjyqësor në shumën pre 20 € (njëzet euro) në afat prej 15 ditësh pas plotfuqishmërisë së këtij aktgjykimi, nën kërcënimin e përmbarimit të dhunshëm.

**A R S Y E T I M**

1.Rrjedha e çështjes

Prokuroria Themelore në Gjilan, Departamenti i Përgjithshëm, me datë 28.08.2017, ka ngritur aktakuzën PP.II.nr.1481, kundër të akuzuarit M.M., për shkak të veprës penale rrezikimi i trafikut publik nga neni 378 paragrafi 8 lidhur me paragrafin 6 lidhur me nenin 1 të KPRK-ës.

Kjo gjykatë me datë 26.06.2018 ka mbajtur seancën e shqyrtimit fillestar në të cilën ishin prezent prokurori shtetit dhe i akuzuari, në të cilën seancë e akuzuara pas leximit të aktakuzës nga ana e prokurorit ka deklaruar se e ka kuptuar në tërësi aktakuzën dhe veprën penale për të cilën akuzohet dhe se e pranon fajësinë për kryerjen e veprës penale për të cilën akuzohet.

2.Vlerësimi i pranimit të fajësisë

Gjyqtari i vetëm gjykues me datë 26.06.2018, ka mbajtur shqyrtimin fillestar në të cilin kanë qenë prezent prokurori i shtetit, i akuzuari , ku pas dëgjimit të palëve si prokurorit të shtetit dhe përfaqësuesit të dëmtuarit me ç’rast gjyqtari i vetëm gjykues në bazë të nenit 248 të KPPRK-ës ka marrë aktvendim me të cilin ka pranuar fajësinë e të akuzuarit për veprën penale për të cilën akuzohet ngase ka konstatuar se janë plotësuar gjitha kushtet ligjore për një gjë të tillë.

Në këtë aspekt gjyqtari ka konstatuar se e akuzuara e ka kuptuar drejtë natyrën dhe pasojat e pranimit të fajësisë, se pranimi i fajësisë është bërë vullnetarisht, se i akuzuari nuk ka qenë e detyruar ose e shtrënguar në asnjë mënyrë që të pranoj fajësinë, se pranimi i fajësisë mbështet në faktet e çështjes të cilat i përmban aktakuza dhe se aktakuza nuk përmbën ndonjë shkelje ligjore e as gabime faktike.

3.Gjendja faktike e vërtetuar

Duke u bazuar në të lartcekurat, gjyqtari i vetëm gjykues vërtetoi këtë gjendje faktike: se e akuzuara ka kryer veprën penale: rrezikimi i trafikut publik nga neni 378 paragrafi 6 lidhur me paragrafin 1 të KPRK-ës, në kohën, vendin dhe mënyrën e përshkruar si në dispozitiv të këtij aktgjykimi.

4.Rrethanat që janë marrë për bazë me rastin e shqiptimit të dënimit

Gjyqtari i vetëm gjykues, me rastin e shqiptimit të dënimit duke u bazuar në nenit 248 të KPRK-ës, ka vlerësuar se duhet të pranohet pranimi i fajësisë nga ana e të akuzuarit dhe të njejtit ti shqiptohet dënim me kusht në kohëzgjatje prej 4 (katër) muajve i cili dënim nuk do të ekzekutohet nëse i akuzuari në periudhën kohore prej 1 (një ) viti nuk kryen ndonjë vepër tjetër penale, ngase duke i marrë parsysh të gjitha rrethanat dhe provat të cilat gjinden në shkresat e lëndës, ky dënim do të jetë i drejtë dhe në harmoni me peshën e veprës penale.

Gjyqtari me rastin e matjes së dënimit ka marrë për bazë edhe rrethanat që ndikojnë në llojin dhe lartësinë e dënimit duke u bazuar në nenet 73, 74, 75 dhe 76 të KPRK-së ashtu që rrethanë posaçërisht lehtësuese ka marrë faktin se e akuzuara ka pranuar fajësinë për veprën penale për të cilën akuzohet, se e njejta është penduar dhe ka premtuar që në të ardhmen nuk do të kryej vepra tjera penale ndërsa rrethana rënduese gjykata mori faktin se natyra e këtyre veprave penale kohëve të fundit është e shprehur shumë në shoqërinë tonë.

5.Shqiptimi i dënimit në harmoni me pëshën e veprës penale dhe me shkallën e përgjegësisë penale të pandehurit dhe qëllimi i dënimit të shqiptuar

Sipas bindjes së gjyqtarit të vetëm gjykues dënimi i shqiptuar ndaj të akuzuarës duke i marr parasysh rrethanat lartpërmendura është dënim i drejtë dhe në harmoni me pëshën dhe mënyrën e kryerjes së veprës penale si dhe shkallën e përgjegjësisë të akuzuarit.

Gjyqtari po ashtu konsideron se me këtë dënim mund të arrihet edhe qëllimi i dënimit nga neni 41 të KPRK-së, i cili konsiston në parandalimin e të pandehurit nga kryerja e veprave penale dhe rehabilitimin e tij, parandalimin e personave të tjerë nga kryerja e veprave penale, kompensimin e viktimave ose komunitetit për humbjet apo dëmet e shkaktuara nga vepra penale, shprehja e gjykimit shoqëror për veprën penale, ngritjen e moralit dhe forcimin e detyrimit për respektimin e ligjit.

6.Vendimi mbi shpenzimet e procedurës penale

Duke pasur parasysh natyrën e kësaj çështje penale dhe gjendjen financiare të akuzuarës gjyqtari i vetëm gjykues duke u bazuar në nenin 451 paragrafi 1 të KPP-ës, ka vendosur që të akuzuarën ta detyrojë ti paguajë shpenzimet procedurale sipas përllogaritjes përfundimtare nga ana e gjykatës si dhe paushallin gjyqësor në shumën prej 20 € (njëzet euro), në afat prej 15 ditëve nga dita e plotfuqishmërisë së këtij aktgjykimi.

Andaj duke u bazuar në të lartcekura gjykata vendosi si në dIspozitiv të këtij aktgjykimi.

**GJYKATA THEMELORE NË GJILAN**

Departamenti i përgjithshëm

Me datë 26.06.2018

**Sekretarja Juridike Gjyqtari**

Fikrete Destani Zyhdi Haziri

**KËSHILLA JURIDIKE**: Kundër këtij akgjykimi mund të paraqitet ankesë në Gjykatën e Apelit në Prishtinë, në afat prej 15 ditëve nga dita e pranimit të të njejtit. Ankesa në kopje të mjaftueshme i paraqitet kësaj gjykate.